पाएं अपने शहर की ताज़ा ख़बरें और फ्री ई-पेपरडाउनलोड करें
गांव में थानाथिकारी गणेशराम मीणा के नेतृत्व में सोमवार को सुबह पुलिस द्वारा फ्लैग मार्च लिकाला गया और एनाउंस करते हुए ग्रामीणों से कोरोना गाइड लाइंस की पालना करने की अपील की गई। इसी प्रकार पुलिस थाना में रविवार शाम को जायल तहसीलदार पाबूराम की अध्यक्षता में सीएलजी व शांति समिति की बैठक का आयोजन भी किया गया। बैठक में कोरोना संक्रमण के रोकथाम को लेकर विस्तार से चर्चा की गई।
इस दौरान तहसीलदार पाबूराम ने महामारी रेड अलर्ट जन अनुशासन पखवाड़ा के तहत सरकार द्वारा जारी कोरोना की नई गाइड लाइंस की सख्ती से पालना करने पर जोर दिया। उन्होंने कहा कि कोरोना संक्रमण के बढ़ते आंकड़े हम सभी के लिए चिंता का विषय है। दिनों दिन बढ़ने कोरोना संक्रमण को लेकर हर कोई चिंतित है। कोरोना की यह दूसरी लहर काफी घातक है। ऐसे में हम सब को आवश्यक सावधानियां व सतर्कता बरतना जरूरी है।
उन्होंने कहा कि सभी को सरकार द्वारा जारी कोरोना गाइड लाइंस की पालना आवश्यक रूप से करनी होगी। कोरोना गाइड लाइंस की अवहेलना करने पर प्रशासन द्वारा सख्त कार्यवाही की जाएगी। उन्होंने सभी को मास्क लगाने, सोशल डिस्टेंसिंग की पालना करने सहित कई आवश्यक जानकारियां दी। सरपंच मनफूलसिंह डिडेल, एसएचओ गणेशराम मीणा, एएसआई शिवनारायण विश्नोई, रामकुंवार डिडेल, बिरदीचंद भाटी, माणक सोनी, अब्दुल लतीफ, सतूराम भाटी आदि मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn